ข้อบัญญัติองค์การบริหารส่วนตำบลบางรักพัฒนาเรื่องกำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ที่กลับรถยนต์ และทางเข้าออกรถยนต์พ.ศ. ๒๕๖๑ อาศัยอำนาจตามความในมาตรา ๑๐ (๑) และมาตรา ๑๐ (๒)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๕๖ องค์การบริหารส่วนตำบลบางรักพัฒนาโดยความเห็นชอบของสภาองค์การบริหารส่วนตำบลบางรักพัฒนาผู้ว่าราชการจังหวัดนนทบุรีคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบางรักพัฒนา เรื่อง กำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ ที่กลับรถยนต์และทางเข้าออกรถยนต์ พ.ศ. ๒๕๖๑ข้อ ๒ ข้อบัญญัตินี้ใช้บังคับในเขตองค์การบริหารส่วนตำบลบางรักพัฒนาอำเภอบางบัวทอง จังหวัดนนทบุรีข้อ ๓[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้กำหนดประเภทของอาคารซึ่งต้องมีที่จอดรถยนต์ที่กลับรถยนต์ และทางเข้าออกของรถยนต์ไว้ ดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงานอาคารขนาดใหญ่ ห้องโถงของภัตตาคารหรืออาคารขนาดใหญ่ที่มีลักษณะที่กำหนดในข้อ ๒ แห่งกฎกระทรวง ฉบับที่ ๗ (พ.ศ.๒๕๑๗) ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙ ซึ่งแก้ไขเพิ่มเติมโดยกฎกระทรวงฉบับที่ ๖๔ (พ.ศ. ๒๕๕๕) ออกตามความในพระราชบัญญัติควบคุมอาคารพ.ศ. ๒๕๒๒(๒) อาคารชุดตามกฎหมายว่าด้วยอาคารชุด(๓) อาคารอยู่อาศัยรวม ที่มีพื้นที่ตั้งแต่๓๐๐ ตารางเมตรขึ้นไป(๔) อาคารขนาดใหญ่ข้อ ๕ จำนวนที่จอดรถยนต์ ต้องจัดให้มีตามกำหนดดังต่อไปนี้(๑) โรงมหรสพ ภัตตาคาร ห้างสรรพสินค้า สำนักงานและห้องโถงของภัตตาคารหรืออาคารขนาดใหญ่ ต้องจัดให้มีจำนวนที่จอดรถยนต์ตามกำหนดที่กำหนดในข้อ๓ (๒) (ก) (ง) (จ) (ฉ) และ (ช) แห่งกฎกระทรวง ฉบับที่ ๗(พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙ซึ่งแก้ไขเพิ่มเติมโดยกฎกระทรวง ฉบับที่ ๖๔ (พ.ศ. ๒๕๕๕) ออกตามความในพระราชบัญญัติควบคุมอาคาร พ.ศ. ๒๕๒๒(๒) อาคารชุดตามกฎหมายว่าด้วยอาคารชุดที่มีพื้นที่ห้องชุดแต่ละห้อง ตั้งแต่ ๖๐ ตารางเมตรขึ้นไป ให้มีที่จอดรถยนต์ ๑คันต่อ ๑ ห้องชุด กรณีที่มีพื้นที่ห้องชุดแต่ละห้องน้อยกว่า ๖๐ ตารางเมตร ให้มีที่จอดรถยนต์ไม่น้อยกว่า๑ คันต่อพื้นที่อาคาร ๑๒๐ ตารางเมตร เศษของ ๑๒๐ ตารางเมตรให้คิดเป็น ๑๒๐ ตารางเมตร(๓) อาคารอยู่อาศัยรวมให้มีที่จอดรถยนต์ไม่น้อยกว่า๑ คันต่อพื้นที่อาคาร ๒๔๐ ตารางเมตรเศษของ ๒๔๐ ตารางเมตร ให้คิดเป็น ๒๔๐ ตารางเมตร(๔) อาคารขนาดใหญ่ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คันต่อพื้นที่อาคาร ๑๒๐ ตารางเมตร เศษของ ๑๒๐ตารางเมตร ให้คิดเป็น ๑๒๐ ตารางเมตร ให้ถือที่จอดรถยนต์จำนวนที่มากกว่าเป็นเกณฑ์ข้อ ๖ ลักษณะและขนาดของที่จอดรถยนต์ที่กลับรถยนต์ และทางเข้าออกของรถยนต์สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ และกฎกระทรวงฉบับที่ ๔๑ (พ.ศ. ๒๕๓๗) ออกตามความในพระราชบัญญัติควบคุมอาคารพ.ศ. ๒๕๒๒ข้อ ๗ อาคารที่มีอยู่ก่อนแล้วหรือในวันที่ข้อบัญญัติใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามข้อบัญญัตินี้ข้อ ๘ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลบางรักพัฒนารักษาการตามข้อบัญญัตินี้ประกาศ ณ วันที่ ๔ เมษายน พ.ศ. ๒๕๖๑บุญสม ถึงถิ่นรองปลัดองค์การบริหารส่วนตำบล รักษาราชการแทนปลัดองค์การบริหารส่วนตำบล ปฏิบัติหน้าที่นายกองค์การบริหารส่วนตำบลบางรักพัฒนาพรวิภา/จัดทำ๒๘ พฤษภาคม ๒๕๖๑นุสรา/ตรวจ๒๙ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๒๔ ง/หน้า ๔๙/๓๑ พฤษภาคม ๒๕๖๑